section_heading: O Albi Vidakoviću
paragraph_text: Rodio se je u Subotici. U Subotici je završio osnovnu je školu i prva četiri razreda gimnazije. Sa subotičkim je sjemeništarcima igrao nogomet i stolni tenis i u druženju s njima zavolio je svećeničko zvanje. S 14 godina je godina postao sjemeništarac Bačke apostolske administrature. Budući da administratura nije imala svoje sjemenište, školske godine 1928/29. bački apostolski administrator Lajčo Budanović sve je svoje sjemeništarce poslao u vrhbosansko nadbiskupsko sjemenište Travnik. To je bilo u vrijeme kad je travničko sjemenište napola se ispraznilo, jer su đakovački sjemeništarci prebačeni u Zagreb, a tada je Budanovićevim ukazom u Travnik stiglo 100 sjemništaraca iz Subotice. Ondje je Vidaković završio preostala četiri razreda gimnazije i ispit zrelosti. Pokazao kao vrstan matematičar i glazbenik. Svirao je u đačkom orkestru prvu violinu, a po potrebi i violončelo, pa i kontrabas. Kod Vidakovića je glazba bila ozvučena matematika, pa je bilo kao da je ostvario antički ideal o tijesnoj svezi glazbe s aritmetikom. Bio je dobar i u crtanju pa je bilo mišljenja da će postati slikar. Studirao je bogoslovlje i filozofiju od 1932. do 1937. godine na Bogoslovnom fakultetu Sveučilišta u Zagrebu. Bogoslovske dane je opet posvetio i glazbi, gdje su mu učitelji bili majstori crkvene glazbe Franjo Dugan, Filip Hajduković i Matija Ivšić. Nakon što se je zaredio, bio je kratko vrijeme kapelan u Žedniku.Stjepan Beretić: Životni put Albe Vidakovića, Klasje naših ravni, Subotica, 5. kolovoza 2014., str. 3.-6.